आरक्षण के बदौलत भी निम्न जातियों की स्थितियों में कुछ सुधार आया है, खासकर वे लोग जो शिक्षा से जुड़ पाए। लेकिन अभी भी अधिकतर निम्न जातियों के बच्चे शिक्षा से जुड़ने में असफल हैं और हो भी रहे हैं। इसलिए हर बच्चे को शिक्षा से जोड़ना न केवल आवश्यक है बल्कि अनिवार्य भी जिससे वे अपनी स्थिति को मजबूत कर सके। दलितों व गरीबों के साथ जातिय विभेद की घटना इस बात की ओर इशारा करती है कि यदि ये जातियां गरीबी का शिकार न हों तो उनके साथ शोषण की घटना बहुत ही कम होती है। उच्च वर्ग में भी यदि कोई गरीब है तो उसे भी काफी शोषण से दो-चार होना पड़ता है। यथार्थ कि यदि कोई शैक्षिक व आर्थिक रूप से सुदृढ़ हो तो वह दलित भी उच्च श्रेणी में आ जाता है।